ભ્રમણ દરમિયાન તેણે છત્તીસગઢના નક્સલીઓ, મણીપુરના ટેરરિસ્ટો, કાશ્મીરના પથ્થરબાજો તો આઝમગઢના દાઉદના સગાંઓ, દેશના નેતાઓ, મહાનુભાવોથી માંડીને સામાન્ય માણસોને નજીકથી જોયા. બનારસમાં તેણે છ અઠવાડિયાં ગાળ્યાં તો હિમાલયના સાંનિધ્યમાં છ મહિના પસાર કર્યા. યોગને મહત્ત્વ આપતાં તે જણાવે છે કે ભારતભ્રમણ વખતે યોગ ઉપયોગી સાબિત થયા ને તેની મદદથી જ તે આટલું મોટરસાયકલિંગ કરી શક્યો હોવાનું કહે છે. દેશની સંસ્કૃતિ અને યોગનું જ્ઞાન વિશ્વને આપીને ભારતને ફરી વિશ્વફલક પર લાવવાની તેની ઇચ્છા છે. તે માટે તે અમેરિકાનો પ્રવાસ કરવા પણ ઇચ્છે છે.